ai4bharat/Pralekha huggingface dataset:
మంత్రిమండలి
బెల్జియంతో నేరస్థుల అప్పగింత ఒప్పందం
ఇండియా, బెల్జియం మధ్య నేరస్థుల అప్పగింత ఒప్పందాన్ని ఆమోదించిన కేంద్ర మంత్రివర్గం
ప్రధానమంత్రి నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశం భారత్, బెల్జియం ప్రభుత్వాల మధ్య కుదిరిన పరదేశ నేరస్థుల అప్పగింత ఒప్పందాన్ని ధృవపరచి సంతకాలు చేయడాన్ని ఆమోదించింది.
ప్రధాన అంశాలు
ఒప్పందంలోని ప్రధాన అంశాలు ఈ విధంగా ఉన్నాయి :-
- దేశం నుంచి పంపాలనే నియమానికి బద్ధులై ఉండటం
రెండు దేశాల మధ్య కుదిరిన ఈ ఒప్పందం ప్రకారం అన్య దేశంలో బహిష్కరించదగిన నేరంచేసిన నిందితుడు/అపరాధి తమభూభాగంలో తిరుగు తున్నట్లయితే అతడిని తమ దేశం నుంచి పంపివేయడానికి ప్రతిదేశం అంగీకరిస్తుంది.
- బహిష్కరించదగిన నేరాలు
బహిష్కరించదగిన నేరం అంటే రెండు దేశాల చట్టాల ప్రకారం ఒక ఏడాది లేక అంతకన్నా ఎక్కువ రోజుల పాటు కఠిన కారాగారశిక్ష విధించడానికి అనువైన నేరం. ఒక దేశం ఇంకొక దేశాన్ని అపరాధిని అప్పగించవలసిందిగా కోరేనాటికి ఇంకా పూర్తి చేయవలసిన శిక్షా కాలం కనీసం ఆరు నెలలు ఉండాలి. పన్నుల చెల్లింపు లేక రెవెన్యూ లేక ఆర్ధిక సంబంధమైన నేరాలు ఈ ఒప్పందం కిందకు వస్తాయి.
- నిరాకరించడానికి గల కారణాలు
ఒప్పందం ప్రకారం అప్పగింతను నిరాకరించవచ్చు.. ఒకవేళ
- అది రాజకీయ నేరం అయినప్పుడు. అయినప్పటికిన్నీ, కొన్ని నేరాలను రాజకీయ నేరాలుగా పరిగణించబోరని ఒప్పందం వివరిస్తుంది.
- అప్పగింత కోరిన నేరం సైనిక సంబంధమైన నేరం అయినప్పుడు
- జాతి, లింగ, మత, జాతీయత లేక రాజకీయ అభిప్రాయల కారణంగా సదరు వ్యక్తిపై నేరముమోపి విచారణ జరుపుతున్నప్పుడు
- కాలదోషం పట్టిన కేసులో అభియోగం మోపడం లేక శిక్ష అమలు జరుపుతున్నపుడు
దేశీయులను అప్పగించడం విచక్షణాపూర్వకమైనది. నేరం చేసినప్పటి జాతీయతను నిర్ణయించడం జరుగుతుంది.
ముఖ్యమైన అంశాలు
ఈ ఒప్పందం ప్రకారం ఇతర విషయాలలో కింది అంశాలు ఉంటాయి:
ఎ. మరణ శిక్ష విధించిన కేసులో హామీ )
బి. కేంద్ర అధికారులు 
సి. లొంగుబాటు 
డి. ఆస్తుల అప్పగింత 
ఇ. రవాణా 
ఎఫ్. వ్యక్తిగత డేటాకు భద్రత 
జి. అప్పగింతలో అయ్యే ఖర్చులు 
హెచ్. సంప్రదింపులు 
ఐ. అప్పగింతకు సంబంధించి ఉమ్మడి న్యాయ తోడ్పాటు 
జె. ఒప్పందానికి సవరణ మరియు రద్దు అంశాల చేర్పు 
ప్రయోజనాలు
టెర్రరిస్టులు, ఆర్ధిక నేరస్థులు మరియు బెల్జియంకు రాకపోకలు చేసే ఇతర నేరస్థులను రప్పించడానికి కావలసిన చట్టబద్ధమైన రూపం ఒప్పందం వల్ల లభిస్తుంది. ధృవపరచిన తరువాత ఇండియా, బెల్జియం మధ్య ఒప్పంద పత్రాల మార్పిడి జరిగిన తేదీ నుంచి ఒప్పందం అమలులోకి వస్తుంది.
నేపధ్యం
గతంలో భారతదేశానికి స్వాతంత్ర్యం రాక ముందు బ్రిటన్ మరియు బెల్జియం మధ్య 1901లో నేరస్థుల అప్పగింత ఒప్పందం కుదిరింది. ఆ తరువాత 1958లో లేఖల మార్పిడి ద్వారా భారత్, బెల్జియం మధ్య అదే ఒప్పందం వర్తించే విధంగా అంగీకారం కుదిరి ఇప్పటికీ అమలులో ఉంది. మారుతున్న పరిస్థితుల దృష్ట్యా విధాన సంబంధమైన అవసరాలు మరియు దానిలో నేరాల సంఖ్య పరిమితంగా ఉన్నదున కాలం చెల్లిన ఆ ఒప్పందం స్థానంలో కొత్త ఒప్పందం కుదుర్చుకున్నారు.
ప్రధాన మంత్రి కార్యాలయం
ఛత్రపతి శివాజీ మహారాజ్ జయంతి నాడు ఆయన కు నమస్సులు అర్పించిన ప్రధాన మంత్రి
ఛత్రపతి శివాజీ మహారాజ్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు నమస్సులు అర్పించారు. ఆయన సర్వోత్కృష్ట మైనటువంటి నాయకత్వం మరియు సామాజిక సంక్షేమానికి ఆయన కట్టబెట్టిన అగ్రతాంబూలం అనే అంశాలు ప్రజల కు తరాల తరబడి ప్రేరణ ను అందిస్తూ వస్తున్నాయి అని కూడా ప్రధాన మంత్రి పేర్కొన్నారు.
ప్రధాన మంత్రి ఒక ట్వీట్ లో -
‘‘ఛత్రపతి శివాజీ మహారాజ్ కు ఆయన జయంతి సందర్భం లో నేను ప్రణామాన్ని ఆచరిస్తున్నాను. సర్వోత్కృష్ట మైన ఆయన నాయకత్వం మరియు సామాజిక సంక్షేమానికి ఆయన అగ్రతాంబూలాన్ని కట్టబెట్టడం అనేటటువంటి అంశాలు ప్రజల కు తరాల తరబడి ప్రేరణ ను అందిస్తూ వస్తున్నాయి. సత్యం మరియు న్యాయం అనే విలువల కోసం నిలబడడం లో రాజీ పడడం అనేది ఆయన ఎరుగనే ఎరుగరు. ఆయన కన్న కలల ను నెరవేర్చడానికి మేం కంకణం కట్టుకొన్నాం.’’ అని పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
రెండవ రోజు కొనసాగిన డిజిటల్ ఎకానమీ వర్కింగ్ గ్రూప్  తొలి సమావేశం
డిజిటల్ ఎకానమీలో డిజిటల్ పబ్లిక్ ఇన్ఫ్రాస్ట్రక్చర్ , సైబర్ సెక్యూరిటీపై ప్రాధాన్య రంగాల గురించి చర్చలు
డిపిఐని సమర్థవంతంగా అమలు చేయడం ద్వారా, భారతదేశం 40 సంవత్సరాల అభివృద్ధిని అధిగమించింది.47 సంవత్సరాలలో సాధించాలని ఆశించిన పురోగతిని 7 సంవత్సరాలలో సాధించింది; ఏ దేశమైనా ఇప్పటికే అభివృద్ధి చెందిన డీపీఐలను ఉపయోగించుకోవచ్చు, వాటిపై నూతన ఆవిష్కరణలు చేయవచ్చు: శ్రీ అమితాబ్ కాంత్, జి 20 షెర్పా
డిజిటల్ ట్రాన్స్ఫర్మేషన్, డిజిటల్ ఎకానమీకి డిజిటల్ పబ్లిక్ ఇన్ఫ్రాస్ట్రక్చర్, సైబర్ సెక్యూరిటీ కీలకం: శ్రీ అల్కేష్ కుమార్ శర్మ, ఎంఈఐటీవై కార్యదర్శి, డీఈడబ్ల్యూజీ చైర్మన్
భూకంప బాధితులకు సంతాపం తెలియజేసిన చైర్మన్: ప్రస్తుత సంక్షోభంలో తుర్కియేకు భారత్ పూర్తి సంఘీభావం ప్రకటించిందని చైర్మన్ వెల్లడి
చర్చలలో పాల్గొన్న జీ20 సభ్యదేశాలు, 8 అతిథి దేశాలు
నాలెడ్జ్ భాగస్వాములుగా పాల్గొన్న
ఐటియు, యుఎన్ డిపి, ఒఇసిడి, యునెస్కో, ప్రపంచ బ్యాంకు వంటి అంతర్జాతీయ సంస్థలు
మొదటి డిజిటల్ ఎకానమీ వర్కింగ్ గ్రూప్  సమావేశం రెండవ రోజు కూడా జి 20 సభ్యులు, నాలెడ్జ్ భాగస్వాములు 8 అతిథి దేశాల చురుకైన భాగస్వామ్యంతో ముమ్మరంగా కొనసాగింది, డిజిటల్ పబ్లిక్ ఇన్ఫ్రాస్ట్రక్చర్ , డిజిటల్ ఎకానమీలో సైబర్ సెక్యూరిటీ అనే రెండు కీలక ప్రాధాన్య రంగాలపై చర్చించారు.
ఎంఈఐటీవై జాయింట్ సెక్రటరీ, కో-చైర్మన్ శ్రీ సుశీల్ పాల్ స్వాగతోపన్యాసంతో రెండవరోజు సమావేశం ప్రారంభమైంది. అనంతరం ఎంఈఐటీవై కార్యదర్శి, డీఈడబ్ల్యూజీ చైర్మన్ శ్రీ అల్కేష్ కుమార్ శర్మ ప్రారంభోపన్యాసం చేసి, చర్చలకు అజెండాను నిర్దేశించారు. సాంకేతిక పరిజ్ఞానం ప్రయోజనాలు ప్రతి ఒక్కరికీ అందుబాటులో ఉండేలా చూడటమే లక్ష్యమని ఆయన ఉద్ఘాటించారు. డిజిటల్ ట్రాన్స్ఫర్మేషన్ కు డిజిటల్ పబ్లిక్ ఇన్ఫ్రాస్ట్రక్చర్ కీలకం. డిజిటల్ ఎకానమీ స్థితిస్థాపకత , సైబర్ భద్రత అత్యంత ముఖ్యమైనవని, అసమానత అంతరాన్ని పూడ్చడానికి , భవిష్యత్తులో సిద్ధంగా ఉన్న శ్రామిక శక్తిని సృష్టించడానికి డిజిటల్ నైపుణ్యం ముఖ్యమైనదని ఆయన పేర్కొన్నారు.
ట్రోయికా సభ్యదేశాలైన ఇండోనేషియా, బ్రెజిల్ కూడా ఈ సమావేశంలో ప్రసంగించి భారత్ జీ20 ఎజెండాకు మద్దతు తెలిపాయి.
భారతదేశ జి 20 షెర్పా శ్రీ అమితాబ్ కాంత్ ముఖ్యోపన్యాసం చేశారు, ఆయన చేరిక, సామాజిక సేవల పంపిణీ, డిజిటల్ స్పేస్ లో గుత్తాధిపత్యాన్ని నిరోధించడం భద్రత, గోప్యత , పాలన పరంగా డిపిఐ సాధించిన విజయాల గురించి సుదీర్ఘంగా మాట్లాడారు. ఆధార్, మోసిప్, కోవిన్, డిజిలాకర్, ఉమాంగ్, డీఈపీఏ, ఓఎన్డీసీ, యూలిప్ వంటి భారతీయ డీపీఐల పూర్తి వివరాలను పంచుకున్నారు. డిపిఐని సమర్థవంతంగా అమలు చేయడం ద్వారా, భారతదేశం 40 సంవత్సరాల అభివృద్ధి , పురోగతిని అధిగమించింది, ఇది 47 సంవత్సరాలలో సాధించబడుతుందని ఆశించబడింది. ఏ దేశమైనా ఇప్పటికే అభివృద్ధి చేసిన డీపీఐలను ఉపయోగించుకోవచ్చు.
రోజంతా, జి 20 సభ్యులు, కీలక విజ్ఞాన భాగస్వాములు , అతిథి దేశాల నుండి అంతర్దృష్టితో కూడిన ప్రదర్శనలు జోక్యాలు జరిగాయి. తుర్కియేలో భూకంప బాధితులకు సంతాపం తెలిపేందుకు ప్రతినిధులు కాసేపు సమయం తీసుకున్నారు.
కో-చైర్మన్ శ్రీ సుశీల్ పాల్ ముగింపు ప్రసంగం చేశారు.
గిరిజన వ్యవహారాల మంత్రిత్వ శాఖ
ట్రైఫెడ్ 33వ వ్యవస్థాపక దినోత్సవం సందర్భంగా, గిరిజన సామాజిక ఆర్థిక అభివృద్ధికి స్వంత వర్చువల్ ఆఫీస్ నెట్వర్కు ప్రారంభం
గిరిజన వ్యవహారాల మంత్రిత్వశాఖ కింద గల , గిరిజన సహకార మార్కెటింగ్ డవలప్మెంట్ ఫెడరేషన్ ఆఫ్ ఇండియా  ఆగస్టు 6, 2020న తన 33 వ వ్యవస్థాపక దినోత్సవం సందర్భంగా , గిరిజన జీవితాలలో పరివర్తన తెచ్చేందుకు తన చిత్తశుద్ధిని పునరుద్ఘాటించింది. ప్రస్తుతం కోవిడ్ మహమ్మారి విసిరిన సవాలు సందర్భంలో గిరిజనులకు వ్యాపార, వాణిజ్య కార్యకలాపాల ద్వారా సాధికారత కలిపించేందుకు ఈ సంస్థ గట్టి కృషి చేస్తోంది. గిరిజనులకు ఉపాధి, జీవనొపాధి కల్పించడం వంటి వాటిలో ట్రైఫెడ్తన కృషిని రెట్టింపు చేసింది.
“ఇటీవలి లాక్డౌన్ సమయంలో చాలామంది షాపింగ్, బ్యాంకింగ్, ఇతర పనులకు ఆన్లైన్ పద్ధతిని ఎంచుకున్నారు. లాక్డౌన్ నిబంధనలు సడలించిన తర్వాత ఈ ధోరణి ఇంకా పెరిగింది. ఇక సరఫరా వైపు చూస్తే, కొవిడ్ -19 కారణంగా పేదలు, అణగారిన వర్గాలు , గిరిజన చేతివృత్తుల వారు, చిన్న అటవీ ఉత్పత్తులు సేకరించే వారి జీవనోపాధిపై బాగా ప్రభావం పడింది. దీనితో ట్రైఫెడ్ వ్యూహాత్మకంగా ప్రస్తుత పరిస్థితికి స్పందించడం మొదలుపెట్టింది. ఈ నేపథ్యంలోనే మేం చేపట్టిన డిజిటైజేషన్ వ్యూహానికి ఎంతో విలువ ఉంది. ” అని ట్రైఫెడ్ మేనేజింగ్ డైరక్టర్ శ్రీ ప్రవీర్కృష్ణ తెలిపారు.
దేశవ్యాప్తంగా కోవిడ్ మహమ్మారి ప్రభావం ఉండడంతో జీవితంలోని ప్రతి ఒక్కటీ ఆన్లైన్ కార్యకలాపాల మీద ఆధారపడే పరిస్థితి వచ్చింది. దీనితో ట్రైఫెడ్ ఆగస్టు 6 ,2020న తన వ్యవస్థాపక దినోత్సవం రోజున స్వంతంగా వర్చువల్ ఆఫీసును ప్రారంభించింది. ట్రైఫెడ్ వర్చువల్ ఆఫీస్ నెట్ వర్క్కు 81 ఆన్లైన్ వర్క్ స్టేషన్లు , 100 అదనపు రాష్ట్ర, ఏజెన్సీ వర్కు స్టేషన్లు ఉన్నాయి. ఇవి ట్రైఫెడ్ యోధులకు వారి దేశవ్యాప్త భాగస్వాములతో కలిసి పనిచేయడానికి సహకరిస్తాయి. ఇవి నోడల్ ఏజెన్సీలుగా గానీ లేదా అమలు ఏజెన్సీలుగా గానీ మిషన్ మోడ్లో పనిచేస్తూ గిరిజనుల ప్రధానస్రవంతిలోకి తీసుకువచ్చేలా వారి అభివృద్ధికి సత్వర కృషి చేస్తాయి.
ఉద్యోగుల సామర్ధ్యాల స్థాయిని పెంచడానికి, వారి కృషిని క్రమబద్ధీకరించడానికి , డాష్ బోర్డు లింక్ తో ఎంప్లాయీ ఎంగేజ్ మెంట్, వర్క్ డిస్ట్రిబ్యూషన్ మాట్రిక్స్ను కూడా ప్రారంభించారు. రాష్ట్రాలు, వివిధ ప్రాంతాలు ఎలాంటి అంతరాయం లేకుండా తమ పని కొనసాగించేందుకు వీలు కల్పించే మరో డిజిటల్ సాఫ్ట్వేర్ ను కూడా ప్రారంభించారు.
గిరిజన ఉత్పత్తుల వాణిజ్యం, గ్రామ ఆధారిత గిరిజన ఉత్పత్తులు, హస్తకళాకారుల ఉత్పత్తులను జాతీయ, అంతర్జాతీయ మార్కెట్లకు పరిచయం చేయడం, ఇందుకు అంతర్జాతీయ ప్రమాణాలతో ఈ ప్లాట్ఫారమ్లను ఏర్పాటు చేయడం వంటివి ట్రైఫెడ్ డిజిటైజేషన్ చర్యలలో ఉన్నాయి.
ట్రైఫెడ్ సంస్థ మల్టీ స్టేట్ కోఆపరేటివ్ సొసైటీల చట్టం 1984 కింద రిజిస్టర్ అయిన సంస్థ. ఇది గిరిజన వ్యవహారాల మంత్రిత్వ శాఖ పరిధిలో 1987 నుంచి జాతీయ నోడల్ ఏజెన్సీగా ఉంటూ అన్ని రాష్ట్రాల గిరిజనుల సామాజిక , ఆర్థిక అభివృద్ధికి కృషి చేస్తున్నది. ట్రైఫెడ్ 1988నుంచి న్యూఢిల్లీ కేంద్రంగా తన కార్యకలాపాలు నిర్వహిస్తోంది. ఐఎఎస్ అధికారి ఎస్.కె.చౌహాన్ దీనికి తొలి మేనేజింగ్ డైరక్టర్ గా వ్యవహరించారు. ప్రస్తుతం సంస్థ 36 వ మేనేజింగ్ డైరక్టర్గా ఐఎఎస్ అధికారి శ్రీ ప్రవీర్ కృష్ణ ఉన్నారు. 2017 జూలై 25న ఆయన బాధ్యతలు చేపట్టారు. ప్రస్తుతం ఈ సంస్థకు చెందిన కేంద్ర కార్యాలయంలో, 15 ప్రాంతీయ కార్యాలయాలలో మొత్తం 500 మంది ఉద్యోగులు పనిచేస్తున్నారు. గిరిజనులకు సాధికారత కల్పించేందుకు, దేశవ్యాప్తంగా వారి ఆర్థిక సంక్షేమాన్ని ప్రోత్సహించేందుకు  ట్రైఫెడ్ గిరిజన హస్తకళా ఉత్పత్తులు, కళాత్మక ఉత్పత్తులను సేకరించి, 1999లో తొలిసారిగా ట్రైబ్స్ ఇండియా పేరుతో న్యూఢిల్లీలో ఏర్పాటు చేసిన రిటైల్ విక్రయ కేంద్రం ద్వారా మార్కెట్ చేస్తున్నది.
ప్రధాన మంత్రి కార్యాలయం
జి-20కి భారతదేశం అధ్యక్షత వహిస్తూ ఉండడానికి సంబంధించిన వివిధ అంశాల పై తన ఆలోచనల నుమనీకంట్రోల్ కు ఇచ్చిన ఒక ప్రత్యేక ఇంటర్ వ్యూ లో వెల్లడించిన ప్రధాన మంత్రి
ప్రపంచం లోభారతదేశం పాత్ర పైన, భౌగోళిక రాజకీయాల కు ఎదురవుతున్న సవాళ్ళ పైన మరియు విశ్వసనీయమైనటువంటిప్రపంచ సంస్థల కు ఉన్న ప్రాముఖ్యం పైన తన దృష్టికోణాన్ని కూడా ఆయన వెల్లడి చేశారు
జి-20 కి భారతదేశం అధ్యక్షత వహిస్తూ ఉండడానికి సంబంధించినటువంటి వివిధ అంశాల పైన ప్రధాన మంత్రి శ్రీ నరేంద్ర మోదీ తన ఆలోచనల ను మనీకంట్రోల్ కు ఇచ్చిన ఒక ప్రత్యేక ఇంటర్ వ్యూ లో తెలియజేశారు.
ప్రపంచం లో భారతదేశం పాత్ర పై మరియు భౌగోళిక రాజకీయాల కు ఎదురవుతున్న సవాళ్ళ పై, విశ్వసనీయమైన ప్రపంచ సంస్థల యొక్క ప్రాముఖ్యం పైన సైతం శ్రీ నరేంద్ర మోదీ తన దృష్టికోణాన్ని వెల్లడి చేశారు.
ప్రధాన మంత్రి ఇంటర్ వ్యూ ను గురించి మనీకంట్రోల్ ఎక్స్ మాధ్యం లో పెట్టిన ఒక పోస్టు కు శ్రీ నరేంద్ర మోదీ ప్రతిస్పందిస్తూ -
‘‘జి-20 కి భారతదేశం అధ్యక్షత వహిస్తూ ఉండడానికి సంబంధించిన వివిధ అంశాలు, ప్రపంచ శ్రేయం కోసం భారతదేశం యొక్క దృష్టికోణం, అభివృద్ధి పరం గా మనం సాధిస్తున్నటువంటి పురోగతి, ఇంకా మరెన్నో అంశాల పై @moneycontrolcom తో ఇంటర్ వ్యూ లో నేను నా ఆలోచనల ను వెల్లడించాను.
https://www.moneycontrol.com/news/pm-narendra-modi-interview/’’ అని ఎక్స్ మాధ్యం లో ఒక పోస్టు ద్వారా తెలిపారు.
(
ప్రధాన మంత్రి కార్యాలయం
భారతదేశం యొక్క ఎగుమతులు వేగవంతం గా వృద్ధి చెందుతున్నాయి, ప్రపంచ రేటింగ్ ఏజెన్సీ లు భారతదేశం యొక్క సామర్థ్యాన్నిగుర్తిస్తున్నాయన్న ప్రధాన మంత్రి
భారతదేశం యొక్కయువత దేశాన్ని ప్రపంచం లోని మూడు అగ్రగామి స్టార్ట్-అప్ ఇకోసిస్టమ్స్ లోకి తీసుకుపోయారు: ఎర్ర కోట లో ప్రధాన మంత్రి
ఈ రోజు న 77 వ స్వాతంత్య్ర దినం సందర్భం లో ప్రధాన మంత్రి శ్రీ నరేంద్ర మోదీ ఎర్ర కోట లోని బురుజుల మీది నుండి మాట్లాడుతూ, భారతదేశం యొక్క ఎగుమతులు వేగవంతం గా వృద్ధి చెందుతున్నాయని, మరి భారతదేశం ఇక మీదట ఆగబోదని ప్రపంచం అంటోందన్నారు. ప్రపంచ రేటింగ్ ఏజెన్సీ లు భారతదేశాన్ని ప్రశంసిస్తున్నాయని, కరోనా అనంతర కాలం లో ఉనికి లోకి వచ్చిన క్రొత్త ప్రపంచ వ్యవస్థ లో భారతీయుల సత్తా ను గుర్తించడం జరుగుతోందని ఆయన అన్నారు. ప్రపంచం లో సరఫరా వ్యవస్థల కు అంతరాయం ఎదురైన కాలం లో, మానవుల అవసరాల పై శ్రద్ధ వహించడం ద్వారా మాత్రమే పరిష్కార మార్గాల ను కనుగొనవచ్చునని ప్రపంచాని కి మనం చాటామని ఆయన అన్నారు. ప్రస్తుతం భారతదేశం వికాస శీల  దేశాల వాణి గా మారిపోయిందని, మరి భారతదేశం యొక్క ఆర్థిక వ్యవస్థ ఇప్పుడు గ్లోబల్ సప్లయ్ చైన్ లో భాగం అయ్యి, దానికి స్థిరత్వాన్ని సంతరిస్తోందని ప్రధాన మంత్రి అన్నారు.
స్టార్ట్-అప్స్ ను గురించి ప్రధాన మంత్రి మాట్లాడుతూ, భారతదేశం లో యువతీ యువకులు దేశాన్ని ప్రపంచం లోని అగ్రగామి మూడు స్టార్ట్-అప్ ఇకోసిస్టమ్స్ లోకి ప్రవేశపెట్టారన్నారు. ప్రపంచ యువత ఈ పరిణామాన్ని చూసి విస్మయం చెందిందని, భారతదేశం లో యువతీ యువకుల సత్తా ను గమనించి ఆశ్చర్య చకితురాలు అయిందని ఆయన అన్నారు. నేటి కాలం లో ప్రపంచం సాంకేతిక విజ్ఞానం ద్వారా ప్రేరణ ను పొందుతోందని, మరి సాంకేతిక విజ్ఞాన రంగం లో భారతదేశాని కి ఉన్న ప్రతిభ ను పట్టి చూస్తే మనం ప్రపంచం లో ఒక ముఖ్యమైన భూమిక ను పోషించవలసి ఉందని ఆయన అన్నారు. అభివృద్ధి చెందిన దేశాల లో చాలా వరకు దేశాల నేత లు డిజిటల్ ఇండియా యొక్క సాఫల్యాన్ని గుర్తించారని, తత్సంబంధిత కార్యక్రమాల ను గురించి మరింత ఎక్కువ సమాచారాన్ని తెలుసుకోవాలని వారు కోరుకొంటున్నారని ప్రధాన మంత్రి అన్నారు.
రసాయనాలు, ఎరువుల మంత్రిత్వ శాఖ
ఫార్మా రంగంలో దేశీయ సామర్థ్యం అభివృద్ధికి అనువైన వాతావరణాన్ని కల్పించడానికి ఫార్మాస్యూటికల్స్ విభాగం అనేక చర్యలు తీసుకుంది : శ్రీ గౌడ
దేశవ్యాప్తంగా మూడు బల్క్ డ్రగ్ పార్కులు, నాలుగు వైద్య పరికరాల పార్కుల అభివృద్ధికి పధకాలను ప్రారంభించిన - కేంద్ర ప్రభుత్వం.
బల్క్ డ్రగ్ మరియు వైద్య పరికరాల పార్కులు 77,900 కోట్ల రూపాయల పెట్టుబడిని ఆకర్షిస్తాయి; సుమారు 2,55,000 మందికి ఉపాధి కల్పిస్తాయి : శ్రీ గౌడ
ఫార్మా రంగంలో దేశీయ సామర్థ్యం అభివృద్ధికి అనువైన వాతావరణాన్ని సృష్టించడానికి తమ ఫార్మాస్యూటికల్స్ విభాగం అనేక చర్యలు తీసుకున్నట్లు కేంద్ర రసాయనాలు, ఎరువుల శాఖ మంత్రి శ్రీ. డి.వి.సదానంద గౌడ పేర్కొన్నారు. ప్రధానమంత్రి శ్రీ నరేంద్ర మోది ఇటీవల మాట్లాడుతూ ‘భారతదేశ ఫార్మా పరిశ్రమ కేవలం భారతదేశానికి మాత్రమే కాదు, మొత్తం ప్రపంచానికే ఒక ఆస్తి. ముఖ్యంగా అభివృద్ధి చెందుతున్న దేశాలకు ఔషధాల ఖర్చు తగ్గించడంలో ఇది ప్రముఖ పాత్ర పోషించింది.’ అని అన్నారని ఆయన చెప్పారు.
సి.ఐ.ఐ. నిర్వహించిన 12 వ మెడ్ టెక్ గ్లోబల్ సమ్మిట్ ప్రారంభ సమావేశంలో శ్రీ గౌడ ప్రసంగిస్తూ, ఆత్మ నిర్భర్ భారత్కు మెడ్ టెక్ మార్గాన్ని చార్టింగ్ చేస్తూ, దేశ ఔషధ భద్రతను బలోపేతం చేయడానికి, ఫార్మా రంగంలో ఆత్మ నిర్భారత నిర్మించడానికి ప్రభుత్వం కట్టుబడి ఉందని అన్నారు. దేశవ్యాప్తంగా మూడు బల్క్ డ్రగ్ పార్కులు, నాలుగు వైద్య పరికరాల పార్కుల అభివృద్ధికి ప్రభుత్వం పథకాలను ప్రారంభించింది. ఈ పార్కుల్లో సాధారణ మౌలిక సదుపాయాల అభివృద్ధికి కేంద్ర సహాయం పెంచడంతో పాటు, ఈ పార్కుల్లో బల్క్ డ్రగ్ లు మరియు వైద్య పరికరాల తయారీదారులకు కేంద్ర ప్రభుత్వం ఉత్పత్తితో కూడిన ప్రోత్సాహకాలు  ఇచ్చే పధకాన్ని కూడా కేంద్ర ప్రభుత్వం విస్తరించనుంది.
2021-22 ఆర్థిక సంవత్సరం నుండి 2025-26 ఆర్ధిక సంవత్సరం వరకు ఐదేళ్ల కాలానికి పెరుగుతున్న అమ్మకాలపై ప్రభుత్వం 5 శాతం చొప్పున ప్రోత్సాహకాన్ని అందిస్తుందనీ, ఇందుకోసం మొత్తం 3,420 కోట్ల రూపాయలు కేటాయించినట్లు, మంత్రి చెప్పారు. ఈ పథకానికి యూనిట్ల ఎంపికకు సంబంధించి 2020 జూలై, 27వ తేదీన ఫార్మాస్యూటికల్స్ విభాగం ఇప్పటికే మూల్యాంకన ప్రమాణాలను విడుదల చేసింది. దరఖాస్తులు దాఖలు చేయడానికి 120 రోజుల కాలపరిమితి ఇవ్వబడింది. కంపెనీలు ఈ పథకాన్ని సద్వినియోగం చేసుకోవడానికి ఇది సరైన సమయమని ఆయన పేర్కొన్నారు.
ఉత్పత్తిని ప్రోత్సహించడం మరియు సాధారణ మౌలిక సదుపాయాల కల్పన యొక్క రెండంచెల వ్యూహం అధిక ఉత్పత్తి వ్యయాన్ని భర్తీ చేస్తుంది. దేశీయ కంపెనీలు విదేశాలతో పోటీ పడే స్థాయికి ఇది ప్రోత్సహిస్తుంది. ఇందుకు అవసరమైన అవకాశాలనూ, రంగాన్నీ సిద్ధం చేస్తుంది. 2 - 3 సంవత్సరాల వ్యవధిలో, శ్రీ నరేంద్ర మోడీ నాయకత్వంలో ప్రభుత్వం తీసుకున్న సరైన విధానాల వల్ల, ఫార్మా రంగం ఆత్మ నిర్భర్గా మారుతుంది, ఇది దేశీయ అవసరాలను తీర్చడంతో పాటు, ప్రపంచ డిమాండ్ కు అనుగుణంగా, తక్కువ ఖర్చుతో, అధిక నాణ్యమైన మందులు మరియు వైద్య పరికరాలను అందుబాటులో ఉంచదానికి తోడ్పడుతుంది.
బల్క్ డ్రగ్ మరియు వైద్య పరికరాల పార్కుల అభివృద్ధి పధకాలు 77,900 కోట్ల రూపాయల పెట్టుబడిని ఆకర్షించడంతో పాటు, సుమారు 2,55,000 మందికి ఉపాధి కల్పిస్తాయని శ్రీ గౌడ తెలియజేశారు. "కేవలం వైద్య పరికరాల రంగానికి మాత్రమే, 1,40,000 కొత్త ఉపాధి అవకాశాలతో పాటు 40,000 కోట్ల రూపాయల వరకు పెట్టుబడి అవసరముంటుంది." అని ఆయన చెప్పారు.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ ని కలుసుకొన్న రష్యన్ ఫెడరేశన్ భద్రత మండలి కార్యదర్శి శ్రీ నికోలోయి పెత్రుశెవ్
ప్రధాన మంత్రి శ్రీ నరేంద్ర మోదీ ని రష్యన్ ఫెడరేశన్ భద్రత మండలి కార్యదర్శి గౌరవనీయులు శ్రీ నికోలోయి పెత్రుశెవ్ ఈ రోజు న కలుసుకొన్నారు.
జాతీయ భద్రత సలహాదారు తో, విదేశీ వ్యవహారాల మంత్రి తో అంతక్రితం జరిగిన ఫలప్రదం గా ముగిసిన సంప్రదింపుల తాలూకు వివరాల ను కార్యదర్శి శ్రీ పెత్రుశెవ్
ప్రధాన మంత్రి దృష్టి కి తీసుకు వచ్చారు. భారతదేశం తో రష్యా కు ఉన్న ‘ప్రత్యేకమైనటువంటి మరియు విశేష అధికారాల తో కూడినటువంటి వ్యూహాత్మక
భాగస్వామ్యాన్ని’ మరింత గా గాఢతరం చేసుకొనేందుకు రష్యా దృఢమైన వచనబద్ధత ను కలిగివుందని శ్రీ పెత్రుశెవ్ తెలిపారు.
ఈ ప్రాంతం లో పెద్ద మార్పు లు చోటుచేసుకుంటున్న సమయం లో కార్యదర్శి శ్రీ పెత్రుశెవ్ నాయకత్వం లో రష్యా ప్రతినిధి వర్గం భారతదేశం యాత్ర కు విచ్చేయడాన్ని
ప్రధాన మంత్రి ప్రశంసించారు.
భారతదేశం- రష్యా భాగస్వామ్యం పట్ల నిరంతరం శ్రద్ధ తీసుకొంటున్నందుకు అధ్యక్షుడు శ్రీ వ్లాదిమీర్ పుతిన్ కు తన తరఫు న కృతజ్ఞతల ను తెలియజేయవలసింది గా
ఆయన కార్యదర్శి శ్రీ పెత్రుశెవ్ ను కోరారు. సమీప భవిష్యత్తు లో ద్వైపాక్షిక శిఖర సమ్మేళనం కోసం రానున్న అధ్యక్షుడు శ్రీ వ్లాదిమీర్ పుతిన్ కు భారతదేశం లో స్వాగతం
పలకడం కోసం తాను ఉత్సాహం తో ఎదురుచూస్తున్నట్లు కూడా ప్రధాన మంత్రి శ్రీ నరేంద్ర మోదీ ఈ సందర్భం లో వెల్లడించారు.
ప్రధాన మంత్రి కార్యాలయం
రక్షా బంధన్ నాడు ప్రజల కు శుభాకాంక్షలు తెలిపిన ప్రధాన మంత్రి
మంగళప్రదమైన రక్షా బంధన్ ను పురస్కరించుకొని ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలను వ్యక్తం చేశారు.
‘‘పావనమైన రక్షా బంధన్ పర్వదినం నాడు దేశవాసులు యావన్మంది కి అనేకానేక శుభకామన లు’’ అని ఒక ట్వీట్ లో ప్రధాన మంత్రి పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తో జరుపుతున్న పోరాటంలో కీలకమైన మైలురాయిని దాటిన - భారతదేశం.
ఒక రోజులో 10 లక్షలు దాటిన కోవిడ్ నిర్ధారణ పరీక్షలు.
రోజువారీ కోవిడ్-19 పరీక్షలను 10 లక్షలకు పెంచే వాగ్దానాన్ని కొనసాగిస్తూ, భారతదేశం ఈ రోజు కోవిడ్ కి వ్యతిరేకంగా జరుపుతున్న పోరాటంలో ముఖ్యమైన మైలురాయిని దాటింది.
కేంద్ర ప్రభుత్వంతో పాటు, రాష్ట్రాలు / కేంద్ర పాలిత ప్రాంతాలు చేపట్టిన నిర్ణీత, కేంద్రీకృత, స్థిరమైన, సమన్వయ ప్రయత్నాలకు సాక్ష్యంగా, గత 24 గంటల్లో భారతదేశం ఒక మిలియన్ పరీక్షలు నిర్వహించింది. నిన్న 10,23,836 పరీక్షలు చేయడంతో, రోజూ 10 లక్షల నమూనాలను పరీక్షించాలనే సంకల్పాన్ని భారతదేశం సాధించింది.
ఈ సాధనతో, ఇంతవరకు నిర్వహించిన మొత్తం పరీక్షల సంఖ్య 3.4 కోట్లను అధిగమించింది .
రోజువారీ పరీక్షల సంఖ్య చాలా వేగంగా పెరుగుతోంది. గత మూడు వారాలలో సగటు రోజువారీ పరీక్షలు దేశవ్యాప్తంగా కోవిడ్-19 నిర్ధారణ పరీక్షల మెరుగుదలలో సాధించిన పురోగతిని స్పష్టంగా తెలియజేస్తున్నాయి.
భారీ సంఖ్యలో పరీక్షలు నిర్వహిస్తున్న రాష్ట్రాలు / కేంద్ర పాలిత ప్రాంతాలు నివేదించిన విధంగా, ఆ ఆయా ప్రాంతాల్లో, పాజిటివ్ కేసుల రేటులో గణనీయమైన క్షీణత గమనించడమైంది. అధిక సంఖ్యలో పరీక్షలు నిర్వహించిన ప్రాంతాల్లో, ప్రారంభంలో పాజిటివ్ కేసుల సంఖ్య అధికంగా ఉన్నప్పటికీ, సకాలంలో ఐసోలేషన్, సమర్థవంతమైన ట్రాకింగ్, సకాలంలో సమర్థవంతమైన, వైద్య చికిత్సా విధానం వంటి ఇతర చర్యలతో కలిపినప్పుడు ఇది చివరికి తగ్గుముఖం పట్టింది.
మెరుగైన పరీక్షా విధానాలతో పాటు, కేంద్రం, రాష్ట్రాలు, కేంద్ర పాలిత ప్రాంతాల విధాన నిర్ణయాలు దేశవ్యాప్తంగా సులభంగా పరీక్షలు నిర్వహించడానికి దోహదపడ్డాయి. ఇది రోజువారీ పరీక్షా సామర్థ్యాన్ని పెంపొందించింది.
మెరుగైన వ్యాధి నిర్ధారణ ప్రయోగశాల వ్యవస్థ కూడా ఈ సాధనలో ఒక భాగంగా ఉంది. నేడు, దేశంలో ప్రభుత్వ రంగంలో 983 ప్రయోగశాలలు, ప్రయివేటు రంగంలో 528 ప్రయోగశాలలతో మొత్తం 1,511 ప్రయోగశాలలతో దేశంలో పటిష్టమైన ప్రయోగశాలల వ్యవస్థ ఉంది.
ఆ ప్రయోగశాలల వివరాలు ఈ విధంగా ఉన్నాయి :రియల్-టైమ్ ఆర్.టి-పి.సి.ఆర్. ఆధారిత
పరీక్షా ప్రయోగశాలలు : 778ట్రూ-నాట్ ఆధారిత
పరీక్షా ప్రయోగశాలలు : 615సి.బి-నాట్ ఆధారిత
పరీక్షా ప్రయోగశాలలు : 118 
కోవిడ్-19 కు సంబంధించిన సాంకేతిక సమస్యలు, మార్గదర్శకాలు, సలహాలు, సూచనలపై ప్రామాణికమైన, తాజా సమాచారం కోసం ఈ వెబ్ సైట్ ను క్రమం తప్పకుండా సందర్శించండి : https://www.mohfw.gov.in/ మరియు @MoHFW_INDIA.
కోవిడ్-19 కు సంబంధించిన సాంకేతిక సమస్యలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు : technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు : ncov2019[at]gov[dot]in మరియు @CovidIndiaSeva .
కోవిడ్-19 పై ఎటువంటి అనుమానాలు, సమస్యలు, సమాచారానికైనా, ఆరోగ్యం, కుటుంబ సంక్షేమ మంత్రిత్వ శాఖకు చెందిన ఉచిత హెల్ప్ లైన్ నెంబర్ : +91-11-23978046 లేదా 1075 టోల్ ఫ్రీ ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి : https://www.mohfw.gov.in/pdf/coronvavirushelplinenumber.pdf
ప్రధాన మంత్రి కార్యాలయం
సర్ ఛోటూ రామ్ జీ జయంతి నాడు ఆయన కు నమస్సులు అర్పించిన ప్రధాన మంత్రి
సర్ ఛోటూ రామ్ జీ కి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
రైతుల కు సర్ ఛోటూ రామ్ జీ చేసిన సేవలను ప్రధాన మంత్రి గుర్తు కు తెస్తూ, ‘ఆయన పోరాటం ఒక్క రైతుల హక్కుల కే పరిమితం కాలేదు; తను సమాజం లో శ్రామికులు, బలహీన వర్గాల వారితో పాటు దోపిడి కి గురైన వర్గాల స్వరం గా కూడా మారారు’ అన్నారు. సమాజ అభ్యున్నతి కి ఆయన అందించిన తోడ్పాటు ను ఎల్లవేళలా స్మరించుకోవడం జరుగుతుందని ప్రధాన మంత్రి పేర్కొన్నారు.
ఆయుష్
అంతర్జాతీయయోగాదినోత్సవం  పలువురుబాలీవుడ్ ప్రముఖ తారల మద్దతు
అంతర్జాతీయ యోగాదినోత్సవం వచ్చేసింది. అయితే, కోవిడ్-19 వైరస్ మహమ్మారి నియత్రణ కోసం దేశం పోరాటం సాగిస్తున్న నేపథ్యంలో,.యోగాదినోత్సవం సన్నాహక కార్యకలాపాలు మునుపటిలా, వేగం పుంజుకో కుండా వేలవంగా ఉన్నాయి. ప్రస్తుత పరిస్థితుల్లో జనం సమూహాలుగా గుమికూడటంపై నిషేధం కొనసాగుతున్నందున ఈ పరిస్థితి ఏర్పడింది. ‘ఇంటి వద్దనే యోగా, కుటుంబంతో కలసి యోగా’అన్న భావనను కేంద్ర ఆయుష్ మంత్రిత్వశాఖ ఇపుడు ప్రోత్సహిస్తోంది. ఆరవ అంతర్జాతీయ యోగాదినోత్సవం  ఇళ్ల వద్దనే కుటుంబాలతో కలసి జరుపుకోవాలని ఆయుష్ పిలుపునిస్తోంది.
అంతర్జాతీయ యోగా దినోత్సవం లో భాగస్వామ్యం వహించడానికి లక్షలాది మంది ప్రజలు ఇప్పటికే సిద్ధమైపోయారు. యోగా నిర్వహణతో ప్రజల్లో సామరస్యం సాధించాలన్నది ఆయుష్ మంత్రిత్వశాఖ నిర్ధేశించుకున్న లక్ష్యాల్లో ఒకటి. ప్రమాణీకరించిన యోగా నిబంధనల ప్రాతిపదికన భాగస్వాములంతా తమ ఇళ్ల వద్దనే జూన్ 21న ఉదయం ఏడు గంటలకు యోగాసనాలు ఆచరించడం ద్వారా ఈలక్ష్యాన్ని సాధించనున్నారు. సామరస్యపూరిత యోగాసాధన కోసం ఒకశిక్షకుడి సారథ్యంలో యోగాసనాలు నిర్వహిస్తారు. ఇందు కోసం ఆయుష్ మంత్రిత్వశాఖ, ప్రసారభారతితో కలసి పనిచేస్తోంది. యోగాసనాల కార్యక్రమాన్ని దూరదర్శన్  నేషనల్ఛానల్పై ప్రసారంచేసేందుకు ప్రసారభారతి ఏర్పాట్లు కూడా చేసింది. యోగాదినోత్సవం సందర్భంగా ప్రధానమంత్రి చేసే ప్రసంగం ఈ కార్యక్రమంలో ప్రధాన ఆకర్షణ. ఉదయం ఆరున్నరకు ఇది ప్రసారమవుతుంది.
ఆరవ అంతర్జాతీయ యోగాదినోత్సవంలో ప్రజలు ఇతోధికంగా పాల్గొనాలని పిలుపునిస్తూ, పలువురు సెలెబ్రిటీలు, ప్రభావశీలురైన ప్రముఖులు కూడా పరస్పరం సందేశాలు పంపుకున్నారు. అక్షయ్కుమార్, అనుష్కశర్మ, మిలింద్సోమన్, శిల్పాషెట్టి కుంద్రా వంటి సుప్రసిద్ధ సినీతారలు తమ ప్రేరణాత్మక సందేశాలను ఆయుష్ మంత్రిత్వశాఖతో పంచుకున్నారు. జీవన విధానంలోయోగా అనేది క్రమ శిక్షణ, సహనశీలతతో కూడినదని పేర్కొన్నారు. శాంతిసామరస్యాలనే ఉమ్మడి ప్రయోజనాల కోసం సమైక్యంకావాలనే సందేశాన్నియోగా ప్రపంచ ప్రజలకు అందిస్తోందని వారుత మసందేశాల్లో అభిప్రాయపడ్డారు. ఈ సందేశాలతో పాటుగా, యోగాదినోత్సవానికి సంబంధించిన ఇతర సందేశాలను ఆయుష్ మంత్రిత్వశాఖ ఫేస్బుక్ఖాతా, ఇతర సోషల్మీడి యాహ్యాండిల్స్లో, చూడవచ్చు.
అంతర్జాతీయ యోగాదినోత్సవానికి ప్రజలను ముందుగా సన్నద్ధమయ్యేందుకు వీలుగా ఆయుష్మంత్రిత్వశాఖ పలు ఆన్లైన్వనరులను, డిజిటల్వేదికలపై అందుబాటులోకి తెచ్చింది. యోగాపోర్టల్, యూట్యూబ్ వంటిసోషల్ మీడియాహ్యాండిల్స్, ఫేస్బుక్, ట్విట్టర్, ఇన్స్టాగ్రామ్ వంటి వేదికలను కూడా ఇందుకు సిద్ధం చేశారు. యోగా సూత్రాలు, నిబంధనలతో కూడిన ఉమ్మడి కార్యక్రమాలను కూడా రూపొందించారు. దేశంలోని వివిధ ప్రాంతాలకు చెందిన వేలాదిమంది వీక్షకులు వాటిని అనుసరిస్తున్నారు. ప్రజలు తమ ఇంటి వద్ద నుంచే యోగాను అభ్యసించేందుకు ఈఎలెక్ట్రానిక్, డిజిటల్ వనరుల వలన ఎన్నోఅవకాశాలను కల్పిస్తున్నాయి.
(Visitor Counter : 145
గనుల మంత్రిత్వ శాఖ
భూ విజ్ఞాన శాస్త్రం మరియు ఖనిజ వనరుల రంగం లో భారతదేశాని కి, బ్రెజిల్ కు మధ్య సహకారాని కి ఉద్దేశించినటు ఎంఒయు కు ఆమోదం తెలిపిన మంత్రిమండలి
‘‘భూ విజ్ఞాన శాస్త్రం మరియు ఖనిజ వనరుల రంగం లో సహకారం’’ కోసం రిపబ్లిక్ ఆఫ్ ఇండియా గనుల మంత్రిత్వ శాఖ పరిధి లోని భారత భూ వైజ్ఞానిక్ సర్వేక్షణ్  మరియు ఫెడరేటివ్ రిపబ్లిక్ ఆఫ్ బ్రెజిల్ కు చెందిన జియాలజికల్ సర్వే ఆఫ్ బ్రెజిల్- సిఆర్ పిఎమ్ సంతకాలు చేయవలసి ఉన్న ఒక అవగాహన పూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎంఒయు భూ విజ్ఞాన శాస్త్రం మరియు ఖనిజ వనరుల రంగం లో సహకారం కోసం ఉద్దేశించిన ఒక సంస్థాగత యంత్రాంగాన్ని ఏర్పాటు చేసుకొనేందుకు రిపబ్లిక్ ఆఫ్ ఇండియా గనుల మంత్రిత్వ శాఖ కు చెందిన భారతీయ భూవైజ్ఞానిక్ సర్వేక్షణ్ సంస్థ కు మరియు ఫెడరేటివ్ రిపబ్లిక్ ఆఫ్ బ్రెజిల్ కు చెందిన గనులు మరియు శక్తి మంత్రిత్వ శాఖ లోని సిపిఆర్ఎమ్ కు మార్గాన్ని సుగమం చేస్తుంది.
(
ప్రధాన మంత్రి కార్యాలయం
ఆచార్య కృపలానీ జయంతి నాడు ఆయన ను స్మరించుకొన్న ప్రధాన మంత్రి
భారతదేశ స్వాతంత్య్ర సంగ్రామాని కి ఆచార్య కృపలానీ గారు అందించిన తోడ్పాటు ను ప్రధాన మంత్రి శ్రీ నరేంద్ర మోదీ జ్ఞప్తి కి తెచ్చుకొన్నారు. ఈ రోజు న ఆచార్య కృపలానీ గారి జయంతి సందర్భం లో, ప్రధాన మంత్రి ఆయన ను మన దేశం పట్ల ఆయన కు గల గొప్పదైనటువంటి దృష్టికోణానికి గాను ప్రశంసించారు. అలాగేక, పర్యావరణ పరిరక్షణ దిశ లో, సామాజిక సాధికారిత కల్పన దిశ లో ఆచార్య కృపలానీ గారు అందించిన తోడ్పాటు ను సైతం ప్రధాన మంత్రి కొనియాడారు.
ప్రధాన మంత్రి ఒక ట్వీట్ లో -
‘‘బాపూ జీ నాయకత్వం లో జరిగిన భారతదేశం యొక్క స్వాతంత్య్ర సమరం లో ఆచార్య కృపలానీ గారు అందరి కంటే ముందు వరుస లో నిలచారు. ఆయన కు మన దేశం పట్ల ఒక గొప్పదైన దృష్టి కోణం అంటూ ఉండింది. మరి దానిని సాకారం చేయడం కోసం పార్లమెంటు సభ్యుని హోదా లో ఆయన కృషి చేశారు. పర్యావరణ పరిరక్షణ దిశ లోను, సామాజిక సాధికారిత కల్పన దిశ లోను ఆయన అపారమైన తోడ్పాటు ను అందించారు. ఆచార్య కృపలానీ గారి ని ఆయన జయంతి సందర్భం లో స్మరించుకొంటున్నాను.’’ అని పేర్కొన్నారు.